ايه الدليل ان الصداقه بين الجنسين حرام
الشريعة التي تحرم إطلاق النظر من الرجل للمرأة ومن المرأة للرجل، وتلزم المراة بحجابها ، وبأن لا تتكلم بتكسّر وخضوع في القول أو تهزّر يعني ، وبأن لا يكلمن رجل إمرأة إلا لحاجة ، والعكس ، وبأنه لا يجتمع رجل بامرأة إلا اجتماعًا عارضًا أو لمصلحة ، وبأنه لا يخلون رجل بامرأة ، لا لمصلحة ولا غير مصلحة ، والتي توجب على المرأة العفاف.  وكثير من المذكور أعلاه موجود في الصداقة وبإفراط. الشريعة التي تقرّ كل هذا ، بالتأكيد سيكون صداقة الرجل للمرأة عندها محرّمة. أو هاتيلي صداقة فيها لا هو بيبص لها ولا هي بتبص له ، ودايمًا بيتكلموا في حديث جاد جدًا ورصين كده ومافيش هزار وشوية كلام مالهمش لازمة عن فلان وفلانة وفلان وفلان ، وعن أن أنا تعبان دلوقتي ومش عارف أذاكر ، وعندي صداع ، وربنا يشفيك يا معتز :) (ولازم الابتسامة ، عشان يبان أنه كلام بريء) ، أو قلوب خضرا (مش حمرا ، عشان الحمرا دي بتاعت الحبيبة ، إنما الخضرا دي بتاعت الصداقة البريئة هاهاهاها)  وعملتي إيه في الامتحان ، وقابلتي لميس إنهاردة؟ ، طب بتحبي النسكافيه؟  ما هي صداقة بقى!  طب نخرج في كافيه (مش لوحدنا ، مع صحابنا يعني ، عشان صداقة بريئة)  وزي أختي ، وزي أخويا ، وتعالا اشرح لي ، ويروح يشرح لها ، إنت عبقري يابني ، وهكذا.. وكمية محرّمات بتتعمل باسم الصداقة ويبقى مش حرام؟  يرضي مين دا يعني مش فاهم؟ القصد يعني : أن الشريعة اللي حطت كل الحواجز دي بين الرجل والمرأة ، أكيد أكيد أكيد ، بالعقل كده ، مش هتبقى بترضى أنهم يبقوا أصدقاء.